16.12.06 Mæli með Tónlistarþættinum á sunnudaginn . Bestu íslensku lögin 2006 , samtals 30 stk með 30 flytjendum , spiluð frá númer 30 og alla leið á toppinn . Geðsturlað . - - - Það er stórkostlegur árangur hjá Mána Svavarssyni að komast í 4 sæti með síngul ( Bing Bang ) í Englandi . Þetta er besti árangur íslensks lags á þeim lista . Björk komst reyndar í 3. sæti með It's Oh so quiet , en það er ekki eftir hana heldur gamall hollywood slagari . Hæsta sem Björk náði á þessum lista með eigið lag var með Hyperballad sem fór í 8. sæti . Alda Björk tröllakona komst hinsvegar í 7. sæti með sitt stuðlag . Þess má geta að í frumbyrjun S.H.Draums slitnaði upp úr samstarfi mín og Hauks og Steina sem endaði með því að þeir voru komnir í bílskúrinn hjá Mána í Fossvoginum og byrjaðir að æfa með honum í nýju bandi . Það stóð þó stutt og ég náði þeim yfir í bandið aftur . - - - Vinsældir lagsins sýna glöggt að Lazy Town er vinsælt stöff og spurning hvort lagið nær hærra . Það væri aldeilis saga til næsta bæjar að það væri íslenskt lag á toppnum í jólavikunni í Englandi . Jólasmellir síðustu ára eru t.d. Bubbi byggir lagið árið 2000 , Spice Girls voru á toppnum 1996 , 1997 og 1998 , Do They Know It's Christmas ? hefur verið þarna þrisvar með mismunandi flytjendum og Slade voru þarna 1973 með sinn jólarokkara . En núna Máni ? Það væri geðveikt . - - - Varðandi Latabæ þá nenni ég nú ekki að vera með gagnrýnin leiðindi í garð þáttarins eins og nokkuð hefur borið á . Strákurinn hefur gaman að þessu ( og foreldrar eru þakklátir fyrir allt sem krakkarnir fíla ) en persónulega er margt barnaefni sem ég fíla betur , t.d. Spongebob og Pingu , en drottinn minn hræódýri það er til mun verra stöff en Latibær . Magnús Scheving er náttúrlega hvílíkur ofvirkur meistari að það hálfa væri nóg . Við skemmtum meira að segja einu sinni saman á barnagiggi hjá Æskunni í Tónabæ . Ég með Prumpueitthvað og hann þá nýbyrjaður með Latadæmið , hoppaði eins og þindarlaus héri í gallanum og sló í gegn . Það eina sem ég þoli ekki við Latadæmið eru þessi " buff " sem annar hver krakki er með á hausnum . Sem betur fer er Dagbjartur ekkert að biðja um slíkt . Áfram Latibær ! - - - Hefi svarað músikspurningum á síðu Buddy Miles Express ... 13.12.06 Til hamingju færeysku hommar ! - - - Ætli verði allt fullt af allsberu fólki á laugarveginum þegar / ef olíukónar verða dæmdir í sektir eða fangelsi ? Margir hafa víst lofað að hlaupa þar niður í skinnu einu ef þessir gaurar verða dæmdir . Og hvernig er það , hefur einhver hlaupið allsber niður Laugarveginn svo vitað sé ? - - - Ég lifði lifinu lifandi í dag og fór í Sælkerabúð Nings ( besta búðin í bænum ) . Þar var kominn nýr gosdrykkur sem var of góður til að vera sannur : Calpico Soda með jógúrt bragði ! Lærða gagnrýni um þenna drykk ( 120 kr dósin ! ) með lesa á Gossíðunni . 12.12.06 NT. Fór á hausinn . Helgarpósturinn . Fór á hausinn . Pressan . Fór á hausinn . Eintak . Fór á hausinn . Stöð 3 . Fór á hausinn . Þjóðviljinn . Fór á hausinn . Dagur . Fór á hausinn . NFS . Fór á hausinn . Talstöðin . Fór á hausinn . Radíó Reykjavík . Fór á hausinn . Tíminn . Fór á hausinn . Alþýðublaðið . Fór á hausinn . Aðalstöðin . Fór á hausinn . Ég man ekki meira en það hefur örugglega farið á hausinn líka . Að reka fjölmiðil á Íslandi ( 300.000 manns , ég endurtek , 300.000 manns ) er geðveiki nema það sé gulltryggt með ríkisfé . Framboðið snöggtum meira en eftirspurnin sem sannaðist á geðveikan hátt þegar tíðindaleysið og áhugaleysið dró lífið úr NFS . Samt eru ennþá menn sem trúa því að NFS hefði getað gengið á endanum ef Jón Ásgeir hefði viljað tapa á því í nokkur ár í viðbót . Staðreynd : Það er ekkert að frétta hérna 90% úr árinu . Staðreynd : Það eru ekki nógu margir almennilegir blaðamenn til að segja frá því þótt eitthvað væri að gerast hérna . Staðreynd : Það er enginn að hlusta . Það er enginn að lesa . Það nennir enginn að fylgjast með engu . Staðreynd : Eina liðið sem hefur gaman að fylgjast með " hræringum á fjölmiðlamarkaði " ( sem er næstum því það eina sem margar blöggsíður fjalla um ) er fólk sem starfar í fjölmiðlum . Það telur að naflinn á sjálfum sér sé það sem allir vilja glápa á . Staðreynd : Þessi umræða er zzzz .... - - - Trommarinn úr Glitter-bandi Garys Glitter er á Íslandi ! Þetta kalla ég frétt ! 10.12.06 Ríkisstjórn Ísraels og Jólasveinninn kynna með eftirvæntingu : Topp 5 imm : Suzi Quatro - Sticks and stones : Kameltá er ekki kúl nema huxanlega í silfurlitum glansgalla og Suzi gamla Kvatró er ein af fáum sem kemst upp með kameltá . Hún rokkaði svona líka helvíti vel bakk in ðe seventís og er enn að . Hér er lag af fyrstu plötunni hennar Can the Can frá 1973 . 05.12.06 Úff það er allt kreisí að gera . Æfingar hófust í gær á Abbababb ! söngleiknum . Verður frumsýndur líklega 4. febrúar . Einvala snilldarlið kemur að verkinu . Svo sendi ég í fyrsta skipti lag í Eurovision . Átti svo helv gott popplag og sendi það að gamni . Heiða söng á demóinu og kom með melódískt innlegg . Og hvað heldurðu , lagið ÉG OG HEILINN MINN komst í 24 laga pottinn og við verðum með . Komum í sjónvarpinu og allt . Lagahöfundar eru annars svipaður hópur og í fyrra eins og sjá má á þessu lista . Það er ekki á hverjum degi sem maður kemst í skallapopplandsliðið og þeim sem vilja senda samúðarkveðjur er bent á Unicef . - - - Heyrði á tal grínrasista í sturtunni í dag . Þeir voru að tala um fólkið sem er alltaf að þrífa niðrí World Class . Það er víst komið nafn á það , Hreindýr . 03.12.06 Alcan og Félag fjárfesta kynnir með stolti : Topp 5 imm ! Jon Spencer / Solex - Complication : Tveir Íslandsvinir , núrokkabillítöffarinn Spencer og hin hollenska Solex sem spilaði fyrir tómlegan Innpúkasal í sumar leiða hér saman " hesta " sína og juðast á einu af lagi The Monks ( sjá mynd ) . Lagið er á tvöföldum Monks tribjút pakka , Silver Monk Time , þar sem ýmiskonar lið riðlast á arfleið Monks ( heimildarmynd um þessa einstöku sveit er komin út ) , m.a . Singapore Sling og The Fall . ( Bónus : The Monks - Complication ) - Meira um Munkana . Cornelius - Gum : Japanski Cornelius er mættur með plötuna Sensuous , fyrstu stúdíóplötuna sína síðan Point ( 2001 ) . Platan er að mestu mjúk áferðar en með göddum , eins og til dæmis þetta lag sem er drullukeyrsla . Jamie T - If you got the money : Jamie T verður hugsanlega mega stjarna á næsta ári , en hann er þessa dagana að " gera allt vitlaust " í heimalandinu Englandi . Er tvítugur og svona The Streets / Lily Allen-týpa , persónulegi trúbadorinn . Dilla sér í hliðunum . Skuli Sverrisson - Geislar hennar : Gamli bassaleikarinn í Pax Vobis er kominn með sólóplötu sem er helv flott . Hann hefur náttúrlega spilað með Blonde Redhead og hér eru áhrifin gríðarleg . Ólöf Arnalds syngur eins og teppalagður engill . - - - Að auki er hér áhugaverð múzzikk á netinu : Wallspace syngja fallegt lag um Iggy Pop / Hestreður spila drullupönk / Færeysku pönkararnir í 200 eru með nýja plötu og gefa 4 lög á heimasíðunni sinni / Jónas Sigurðssondansar meðan malbikið svífur / nýtt jólalag frá Bloodgroup ! - - - Skv Birtu sýndi Rúv myndina Maðkur í mysunni í gærkvöldi . Hvergi kom fram hvað myndin heitir á frummálinu svo maður var alveg á gati . Nema auðvitað að þetta hafi verið stórmyndin Worms in the whey . Skv nýjum lögum ( að ég held ) ber nú að íslenska erlend bíómyndaheiti . Spurning bara hvað við fáum marga maðka í mysunni út úr því . 02.12.02 Framtíðin er þriggja hjóla . Hér eru bílar með þremur hjólum . 01.12.06 Meðan stjórnmálamenn falla hver um annan þveran biðjandi fyrirgefningar á hinu á þessu , Írak , tæknilegum mistökum , væri þá ekki ágætt að þeir bæðu allir sem einn fyrirgefningar á þeirri sturlun að þrjár kjúklingabringur í frauðbakka kosta 1.995 krónur í Hagkaupum ? Hvaða geðveiki er það ? Eru svona rosalega erfitt að rækta hænur ? Og svo mættu þeir biðjast fyrirgefningar á því í leiðinni að maður er allt lífið að borga íbúðina sína og þegar upp er staðið hefur maður borgað hana sex sinnum eða eitthvað þökk sé vaxtaokri og verðtryggingu . Hvernig væri að biðjast fyrirgefningar á því ? Og kannski að lofa að gera eitthvað í því . Ekki að loforðin skipti miklu , en ... - - - Toto að koma til Íslands ! Hver kannast ekki við lög eins og Hold the Line , I'll supply the love og Africa ? Allt háklassa lög . Nú er vonandi að Foreigner og REO speedwagon fylgi í kjölfarið . Meira iðnaðarrokk ! - - - Hingað til hefur manni verið bannað að þykjast vera eitthvað annað en blaðamaður þegar maður skrifar greinar . Það er því nokkur nýbreytni af þessari underkóverblaðamennsku í nýjustu Ísafold þar sem blm vinnur í viku á elliheimilinu Grund . Er nú stíflan brostin og allt fyllist af underkóverstöffi ? 29.11.06 Hvaða meistari nennti nú eiginlega að klippa þetta saman og til hvers ?! 26.11.06 Pönkið er ekki dautt ! Nei , The Stranglers á NASA 6. mars ! Nú án asnalega vöðvabúntsins sem söng ! Þriðja skipti sem þeir spila hérna . Meira pjönk . - - - Og nú Topp fimm , alltaf með púslin á puttanum . White Noise - Love Without Sound : Þó þetta hljómi eins og eitthvað sem Warp Records gæti gefið út í dag þá er þetta merkilegt nokk af plötunni An Electric Storm frá árinu 1969 , sem sé stöff sem er svo langt á undan sinni samtíð að það hálfa væri helmingi meira en nóg . Platan er öll í þessum dúr og hugarsprengjandi dót , poppað en gegnsýrt . White Noise var að stærstum hluta verkefni hins bandaríska David Vorhaus sem bjó í Englandi . Nánar hér á heimasíðu Julian Cope og jafnvel hér í blaði fræðimanna . ( Bónus : White Noise - Firebird ( Beach Boys á rafgeimasýru ... af sama meistaraverki . ) Fræbbblarnir - Brekkan : Los Fræbbblos eiga 2 lög á nýlegri tribjút plötu fyrir Hörð Torfason . Hér er annað þeirra . Benni Hemm Hemm - Brekkan : Út er kominn Benni tvö , Kajak . Plata sem gefur hinni ekkert eftir í lagmennu þjóðlagakrútti og alltumlykjandi gúddí fíling . Sándið í ár ! Welcome - Sirs : Las í Mojo að þetta hljómaði eins og Syd Barrett-svæðis Pink Floyd erfðabætt með Pere Ubu sirka 1979 svo mér skrikaði fótur og tékkaði áðí . Drulluflott meira að segja . Amrízkt en gefið út af Feitum ketti . Fyrsta platan heitir Sirs eins og þetta lag . Magnað stöff verður að segjast , sumt eins og örlí The Who meira að segja , en rosalega fjölbreytt plata og fín . Djöfull er ég að kaupa Welcome ! The Brian Jonestown Massacre - Servo : Blöggið í dag byrjaði á tilkynningu um gigg ( Stranglers ) og því líkur á annarri tilkynningu : The Brian Jonestown Massacre á NASA nú á MIÐVIKUDAGINN 29. nóv . Meira að segja elliært gamalmenni eins og ég er að spá í að skella mér . Singapore Sling og Jakobínarína fita pakkann til hins ítrasta og Brian Jonestown munu eflaust standa sig vel , enda Anton áhugasamur um land og þjóð eftir áralangt ástarsamband við Slingapor Swing og hangir kannski með meðvitund framyfir gigg . 2500 kall inn og ekki spurning ! Ég mæli með að þú horfir á DIG ! til upphitunar , þó það sé reyndar allt uppspuni sú mynd , eða svo segir Anton . ( Bónus : The Brian Jonestown Massacre - Seer ( af nýjustu plötunni We are the Radio 2005 ) + The Brian Jonestown Massacre - Telegram ( af Bravery Repetition and Noise 2001 ) . ) 25.11.06 Þá hef ég lokið minni vakt á Fbl í bili og fer á fullt að einbeita mér að söngleiknum Abbababb ! Enn er stefnt að frumsýningu í kringum jan / feb 07 . Til að fagna frelsi frá vinnuþrældómi fór ég í Smáralind og tvímennti á James Bond . Fyrst var þó " kalkúnaveisla " á TGIF sem stóðst ekki væntingar sökum smás skammtar og dýrtíðar . Tek þó fram að ég er enn afar velviljaður í garð TGIF . Pakkað var á Bond enda er þetta besta Bond sem ég hef séð . Það þýðir þó ekki að þetta sé æðisleg mynd , en alveg 3 stjörnur af 4 . Byrjaði á svaka aksjón á byggingarsvæði og toppaði það ekki síðar í myndinni . Þarna var til dæmis ekkert sprengja allt í tætlur dæmi í endann . Miðað við píkuandlitið Pírs Brosnann , sem minnir alltof mikið á Stefán Jón Hafstein til að vera kúl , er þessi nýji Craig hvaðsemannheitir nokkuð traustur . Hann var laminn illilega í punginn en var kominn á fullt á lovintrestið skömmu síðar . Greinilega með stálpung . Óraunveruleg þvæla semsé en besti bond ever , líklega . 22.11.06 Maður sem safnar dótabílum og er með massífa síðu um þetta áhugamál . Við feðgar förum oft þarna inn og skoðum . - - - Nú er tími mandarína , klementína , eða hvað þú vilt kalla þetta . Eftir jól verður þetta mun verra . " Jólaappelsínur " kallar sonur minn þetta . - - - Uss það er lítið að nenna lengur sem betur fer . Allur snjór að hverfa . 19.11.06 Uss það er nú á mörkunum að maður nenni þessum snjó . Vildég ætti trilljón . Þá væri ég farinn til heitu landana . En nei . Harketta af sér . Til dæmis með einum nettum Topp 5 imm á kantinum : The Dead Boys - All this and more : Viðurstyggilegt pönkband frá Ohio sem gaut lifrum í CBGB's á sokkabandsárum p-ö-n-k-sins . Young loud and snotty er fyrsta platan , kom út 1977 og er drullupönkið uppmálað og hressandi í helvítis hríðarbyl . CSS - Meeting Paris Hilton : Eða Cansei de ser sexi frá Brasilíu , kafloðnar stuðstúlkur og einn rolulegur karl með hjálpræðishersklætt diskópönk sem er að tútna út á heimavistum víðsvegar . Platan heitir nú bara CSS og er helvítis stuð í rassgatið . Charlotte Gainsbourg - The song that we sing : Dóttir Serge og Jane Birkin mætt með sólóplötu nr. 2 . Sú fyrri kom 1986 þegar hún var 15 ára svo það er ekki seinna vænna . Ýmsir merkismenn leggja Charlotte ( sem frægari er fyrir leik en söng ) , t.d. Airmennin tvö , Jarvis og Neil úr Divine Comedy . Platan heitir 5.55 og er misjöfn en þetta lag er einna best og minnir á karl föður hennar . The Radiators - Gimme head : Ástralskt nýbylgjustuðrokk frá 1980 . Hljómar einhvern veginn eins og það gæti verið nýkomið út , svona Strokes / Weezer fílingur í því , en textinn náttúrlega fyrir neðan allar hellur karlrembunnar . Uss . 15.11.06 Rektor Stuð ! - - - Ég stal og sveik og hélt framhjá konunni minni með kengúru og tróð pakka af bréfaklemmum upp í sáðrásina á mér . En það voru tæknileg mistök . - - - Komst loksins að í TMM sem er ekkert smá heiður . Þórunni Hrefnu sem ég lúsles finnst þetta meira að segja gott stöff sem er ekkert slor . Ekki það ég hafi reynt áður að fá birt eftir mig í TMM en mig minnir að það hafi verið einn af draumum mínum í menntaskóla að fá birt þarna . 12.11.06 Jesús og María áttu ekki tölvu en það gerir þú . Topp 5 imm vesgú : The Ettes - No more surprises : Gamlaskólarokk frá LA . Líta nú svaka fínt út krakkarnir í bandinu og gætu hæglega fengið vinnu í Russ Meyer mynd , nei ekki með nógu stór brjóst , segjum frekar vinnu í endurgerðinni á Beyond the valley of the dolls . The Who - We got a hit : Gamlir þreyttir og gráir ... en í stuði ! Fyrsta platan í einhver 24 ár er Endless Wire : sæmilegt stöff svo sem en því miður : staðreyndin er að rokk yfir 30 er tímaskekkja , hvað þá yfir 60 . Róleg róleg , ég segi bara svona . X - I don't wanna go out : Látinn er Ian Rilen bassaleikari og rokkari , 58 ára af blöðrukrabbameini . Hann lék með Rose Tattoo ( ac / dc tvö ) , en fannst það ekki nógu hart svo hann stofnaði pönkbandið X í Ástralíu 1978 . Capybara - Ástin : Grafarvogssveitin Capybara sendi frá sér sína aðra skífu á þessu ári , Loðdýr í Astralí . Fyrr á árinu kom út þröngskífan , Eyrun af risahamstri , í takmörkuðu upplagi . Loðdýr í Astralí er þeirra fyrsta breiðskífa og inniheldur hún samtals tíu lög . Meðlimir Capybara eru þeir Ívar Smárason aðalsöngvari , Hrafnkell Flóki Einarsson sem spilar á gítar og syngur , Steinar Jónsson trommuleikari og á bassann ber Magnús Már Arnarsson og eru þeir allir á fjórtánda ári . Það er óhætt að segja að Loðdýr í Astralí sé þrekvirki . Öll vinnsla plötunnar var í höndum hljómsveitarinnar að undanskilinni masteringu en hún fór fram í Stúdíó Tíma og var í höndum Curvers Thoroddsen . ( af vef Smekkleysu ) - - - Bestu Sykurmolaábreiður Popplands má nú hlíða á hér . - - - Gríðarlega mikið af Kanadísku stöffi er hér , þar á meðal þessi listi heitustu Kanadamannanna sem var að röfla um í þættinum í dag . - - - Tyrkjagudda er kúl ! Jamm , Tyrkir eru líka svalir - kannski næsti svalasti staður í heimi , hvað veit maður . Þetta er svalasta blaðið og hér má ná sér í tyrknesk demó með allskonar böndum . - - - Sigur mannsandans : Árni Johnsen aftur á þing ! Og skítléleg úrslit í Samfok , hvorki Bryndís né Ögmunds á þing bara gamla jukkið . Hverjum er ekki sama , svo sem . 11.11.06 Ég ætlaði nú ekkert að kjósa í þessu samfylkingarprófkjöri en svo hringdi Steinunn Valdís og ég búinn að vera í auglýsingum og svona hjá henni svo ég verð að slá til og veita stuðning . Ég veit nú ekki alveg hversvegna ég er allt í einu orðinn einn helsti stuðningsmaður hennar , en ég er alveg til í að styðja næstum því þennan Jón aría þarna með gulu húðina sem mér lýst afar illa á . Það er annað hvort að styðja engann eða bara alla og ég hef tekið síðari kostinn en bara Steinunn sem hefur séð sér leik á borði . Af samfokki lýst mér einnig vel á Bryndísi Ísfoldi , enginn annar t.d. búinn að gefa mér safndisk með hressandi ungböndum í bland við eldri og Guðrún Ögmundsdóttir er fín svona camelkerling með puttann á púlsi réttindamála og ég fíla hana . Ég held að við værum í ágætis málum ef eintómar Guðrúnar Ögmundsdætur væru við völd + nokkra Gunnara í Kópavogi ( Einar Bárðason stjórnmálanna ) til að ösla í framkvæmdum . Annað er misdapurlegt í þessu kjörvali , sumt jafnvel alveg út í hött , en annað ókei , en ég lofa svo sem engu um hvert mitt atkvæði fer næsta maí . Ætli það verði ekki bara VG . Fíla menn sem kalla hálfvita hálfvita . - - - Frumflutt verður lagið Frelsum Aron Neista hjá Jóni Ólafs í kvöld . - - - Þeir láta ekki deigan síga strákarnir í Trabant : hér er nýtt lag og videó . Kynskiptiaðgerðin á Rassa tókst svona líka helvíti vel en þessi nýji trommari er greinilega alveg úti að skíta . 10.11.06 Bjadddna Hell varð svo mikið um Megas sellát möguleikann að hann setti saman eftirfarandi auglýsingu : Megas auglýsir KFC . Væri náttúrlega enn flottara ef skárri Megaseftirherma en ég sæi um djobbið . 09.11.06 Ég væri líka brjálaður ef allir sem ég þekki væru dauðir út af " tæknilegum mistökum " . - - - US og A : Nú með aðeins minni brennisteinsfýlu . - - - X-F ! Nei , djók . - - - Mark E Smith selur Mitsúbissí . Hvað næst ? Megas að auglýsa KFC ? 07.11.06 Skv áreiðanlegum heimildum koppa úr innstu búrum Rúv hefst næsta syrpa af Lost í Sjónvarpinu um mánaðamótin jan-feb . Einnig er vert að benda á að eins og hálfs tíma tónleikamynd með Pixies á Belfort-hátíðinni í Frakklandi í júlí 2004 verður sýnd þann 15. nóv . Að lokum í þessari almannaþjónustu fyrir Rúv má benda á að ég sjálfur verð gestur hjá öðlingspiltinum Jóni Ólafssyni næsta laugardag . 05.11.06 Á jólabazar Hringskvenna var margt um manninn og mikið pönk . Jólaland Blómavals var gott og í Húsasmiðjunni má fá kassa sem snjóar innan í . Í Garðheimum rústaði Db járnbrautarlest þegar enginn sá til og horfði stjarfur á véljólasvein segja stórhættulegar biblíusögur . Á Amokka mátti svo fá gómsætar kökur . Svona var sunnudagur í fárviðrisslotinu . - - - Ekki láta fát koma á hænurnar þínar þótt hér sé Topp Fimm : The Long blondes - Weekend without makeup : Frá Sheffield spilandi melódískt úrkynjunarpopp a la örlí Blondie og Pulp . Someone to drive you home er fyrsta breiðskífan og þetta er nú albesta lagið þar , límkennt viðlag og allir hressir . Belle & Sebastian - The monkeys are breaking out the zoo : Colours are brighter er barnaplata á vegum Belle & Seb - " liða " og ágóði rennur til góðgerðarmála . Hugmyndin var einföld , nokkrir toppkandídatar ( Franz Ferdinand , Snow Petrol , Four Tet , Jonathan Richman etc ) voru fengnir til að frumsemja eitt barnalag á kjaft og útkoman er drulluskemmtileg . Hér er framlag skipuleggjendana sjálfra . Lonnie Irving - Pinball machine : Flutningabílstjórablúgrasslag frá 1960 . Lonnie var 28 ára þegar hann gaf þetta út en hann varð ekki eldra því hann lést í des 1960 . Síðar var lagið kóverað af The FALL en bara læf . Annars er netið alveg tómt þegar kemur að Lonnie Irving og ekki einu sinni til mynd af honum . Helmus und Dalli - Good n Evil : Af Drunk is Faster , formálalausri tilraunaplötu Davíðs Þórs Jónssonar og Helga Svavars Flís - " liða " . Þeir kunna ekki að borða ís . Einskonar Gusgusigitalgeðveiki með kokteil , kántrí og acid jazz kryddum . Sægur sóknarfæra . - - - Þetta datt mér í sturtu á dögunum : Rassgat ( sungið við lagið White Light / White Heat með Velvet Underground : ) Rassgat Rassar sitja á stól um allan bæ Rassgat Og inn í rössum segja rassgöt hæ Rassgat Litla gatið það er brúnt og fínt Rassgat En eitt í nærbuxum er alveg týnt Úúú úúú Rassgat 04.11.06 Einskonar hámarki í plötusöfnun nær maður þegar maður byrjar að safna 78 snúninga plötum . Ég hef aldrei náð svo langt , eða ekki enn , en hér er heimasíða manns sem ku næstum hafa komplíterað 78 snúninga katalókinn íslenska . - - - Eftirsjá er af Þór Jakobssyni veðurfræðingi . Vinkið í lok hvers tíma var öðlingslegt og þessi þörf fyrir að hafa gömlu heiti dagana með . Gaman þegar menn fá að hafa sérkenni sín með í sjónvarpið . - - - South Park bútleggsíðan hraðar sér á milli staða eftir því sem lögin elta hana uppi . Ætli þetta sé ekki nýjasta hýsingin . 03.11.06 Ég nenni ekki að tala illa um sjónvarpsþáttinn Gegndrepa enda eflaust einhver sem hefur gaman að þessu , en það er óþolandi að þeir geti ekki látið þetta hætta á réttum tíma . Maður bíður spenntur eftir Sigtinu og King of Queens , sem er ágæt amerísk drulla , en þá er þetta Gegndrepa að tefjast um 15 - 20 mínútur í hvert einasta skipti . Enginn prófessionalismi , greinilega . - - - Veit einhver hvernær Lost byrjar aftur í Ríkissjónvarpinu ? - - - Bakþankar úr Fréttablaðinu eru farnir að koma hér inn undir liðnum Ritstörf . - - - Meistari Óskar Pétur , sem er farinn að blogga í massavís , vísar í The Fall að taka Zappa . Ég horfði á þetta með syni mínum og hann sagði þegar Mark E Smith rak upp sitt fyrsta gól : Pabbi minn ! En hann tók það reyndar til baka . 31.10.06 Nú líður að happy times því Borat kemur í bíóin í vikunni . Þeir sem ekki fá nóg geta glaðst yfir eyddum senum á You Tube , sumt er nokkuð fínt . Þá má sjá viðtal David Lettermans við Borat hér ( smella á Big Show Highlights - en þetta hverfur væntanlega bráðlega ) . Myndin er annars að fá góða dóma , 8.3 á IMDB , 9.4 á Metacritic og 91% ferskur tómatur á Rottna tómati . 30.10.06 Hugsa sér að maður hafi hangið 4 ár í MK og annað eins í Iðnskólanum þegar maður hefði getað farð í eitthvað svona : Verkefni á fyrsta ári í leiklistardeild listaháskólans lauk með því að karlnemandi pissaði yfir stúlku . Nemendurnir fengu u.þ.b. klukkustund til að klára verkefnið áður en þau sýndu það frammi fyrir bekknum . Þau eru á fyrsta ári á leiklistarbraut og á nýrri námslínu sem heitir " Fræði og framkvæmd . " Í þessu tiltekna verkefni voru þrír drengir og ein stúlka . Drengirnir voru í læknasloppum en stúlkan nakin . Þeir klipptu hluta af hárinu af henni , því næst klipptu þeir af henni skapahár en verkefninu lauk með því að einn drengjanna kastaði af sér þvagi yfir stúlkuna . ( Nánar ) 29.10.06 Hér er topp 5 , mun skemmtilegri topp 5 en sá í Valhöll . Evil Madness - So successfully evil : Stilluppsteypustrákar , Jói Daisy , Pétur Dj Musician , Curver og Nilsen leiða á plötu Evil Madness - Demon Jukebox saman spólgraða hesta sína og láta þá riðlast á raftækjum um dágóða stund . Útkoman er vægast sagt blóðug . Jennifer Gentle - I do dream you : Fellini , Pasolini , smjörgreiddir stubbar að reyna við stórbrjósta beib á vespum : Þetta er sú mynd sem maður hefur af Ítalíu . Hef reyndar aldrei komið þangað en finnst myndin Il Postino góð svo hver veit hvað gerist . Þrátt fyrir trú um annað virðist mikið að gerast í Ítalíu upp á góða músik . Hér má lesa sér til , en þetta er á heimasíðu Ítalans Piero Scaruffi , sem margir kannast kannski við . Þetta magnaða lag er með helstu sækadelíupoppsveit Ítala í dag og tekið af " Valende " , sem Sub Pop gaf út í fyrra . Syd Barrett er þeim hugleikinn . Luke Haines - Off my rocker at the art school bop : Baader-Meinhoff platan og fyrsta Black Box Recorder platan eru meðal allra mestu uppáhaldsplatna minna . Minna hrifinn er ég af The Auteurs . Nú er Luke Haines , sem er heilinn á bakvið þetta allt , búinn að gera sína #2 sólóplötu , sem þetta er einmitt titillagið af . Næs . Elvis Costello - Lip service : Ég tók ekki almennilegan Elvis Costello pakka fyrr en fyrir svona 10 árum þegar ég þræddi búðirnar . Mín niðurstaða er sú að þrjár fyrstu plöturnar séu algjör snilld sem fólk hreinlega ber skylda til að kynna sér . Þetta er af " 2 , This years model frá 1978 . Elvis lifir ! Hi lo trons - Science fiction music : Ég heyrði þetta í þættinum Marzipan og hugsaði vá hvað söngvarinn er alveg eins og Elvis Costello . Engu að síður fínt lag og þessir Kanadagaukar eiga slatta af öðru ágætis stöffi . Þetta er af nýjustu plötunni , Bella Simone sem kom út nýlega . 26.10.06 Hommar í Færeyjum eiga undir högg að sækja , sem er slæmt . Annars eru Færeyjar í 214 sæti á listanum yfir stærstu þjóðir heims og geta hoppað upp í rassgatið á sér . Mótmælum má skila hér . - - - Það er ótrúlegt að einu sinni hafi ég fílað Nirvana því mikið helvíti er þetta leiðinlegt dópistavæl og unglingadrasl . - - - Guðbergur Bergsson er aftur farinn að hugsa á vef JPV . Hér ! - - - Jón Gnarr stefnir að tríólógíu um æsku sína . Fyrsta bókin , Indjáninn , kemur út bráðlega og fjallar um líf Jóns til 12 ára aldurs . Hinar tvær eiga að fjalla um líf Jóns sem pönkara á Hlemmi og sú síðasta um " Núpsárin " , svokölluðu . Þeir sem hlustuðu á Tvíhöfða ( og hver gerði það ekki ) munu eflaust kannast við mikið af þessu og mikið djöfulli er gott að fá þetta í bók . - - - Hef bæði fengið frábært gos og ógeðslegt gos að undanförnu . Um bæði má lesa á gossíðunni sem varð vinsæl um hríð eftir að rúnksíðan B2 benti á hana . - - - Það er til vitnis um ógnvænlegri heim að fólk virðist alveg vera hætt að sjá fljúgandi furðuhluti . - - - Í Tónlistarþættinum á morgun spila ég svaka gott stöff og er með vandaða umfjöllun um ítalskt progg . Þá heyrum við í glænýjum jólasveini . 23.10.06 Hentugt að vera dópisti í poppinu . Fyrst fær maður gott plögg fyrir að vera svaka töff dópisti á ystu nöf en svo fær maður annað eins fyrir að segjast vera hættur og þetta hafi allt verið rugl og kannski stígur líka mamma fram og tjáir sig . Ég meina , helmingi meira plögg en ef maður væri bara einhver ódópaður lúser . Hvar væri þessi Baby Shambles ræfill sem enginn hefur heyrt í ef hann væri ekki heróínsjúklingur ? - - - Húrra ! Bráðum ( á fimmtudag ) byrjar Sigtið aftur . Hér er linkur fyrir video-dagbækurnar og þarna er líka trailerinn fyrir 1. þáttinn . Á heimasíðu Gunnars Hanssonar er svo meira . 22.10.06 Í Hagkaupum hittum við feðgar meistara Valgeir Guðjónsson . Hann sagði : Hva , bara verið að viðra kvikindið ? Það mun vera tilvitnun í frægan íslenskan poppara . - - - En nú eins og skeiðklukka : Topp fimm : Franco Battiato - Meccanica : Af plötunni Fetus frá 1972 . Glimrandi ítalskt tilrauna progg-raf frá náunga sem ég hef ekki lesið mér mikið til um ennþá . Virðist þó hafa slegið í gegn á landsvísu um 1980 , en þar á undan gerði hann þessa plötu og margar aðrar í svona og svipuðum stíl . Þetta minnir um margt á stöff Gnome fyrir hryllingsmyndir Dario og sumt af stöffinu hans Ennio Moricone . Helvíti eru ítalir hressir . Umslagið á Fetus var bannað á sínum tíma enda kaþólikkum illa við svona utanáliggjandi fóstur . Mastodon - Hand of stone : Ekkert smá þokkalegt þungarokk frá Atlanta . Kemur sterkt inn með yfirtökutilboð í líkamsræktarhlutabréf SOAD . Ned Collette - Boulder : Trúbadorhuggulegheit frá Melbourne , Ástralíu . Ned ku einnig í hljómsveitinni City city city sem ég hef aldrei heyrt um áður . Pönkbandið Fjölnir - Hin hamingjusama hóra : Pönkbandið Fjölnir hefur vakið athygli ( mína amk ) að undanförnu með drullugóðu pönki og skemmtilegum textum . Ég fékk fyrsta diskinn þeirra í afmælisgjöf og er óhætt að segja að skrattanum hafi verið skemmt . Ellefu pönklög í hressum gír þar og voða fínt . Hér er eitt , en fleiri má t.d. finna á rokk.is . Gunnar Þórðarson - Blóðrautt sólarlag : Gunnar gerði tvær ágætis sólóplötur seventís og hér er titillag úr sjónvarpsmynd e. Hrafn Gunnlaugsson ( sem gerði textann ) . Eðal hryllingsdiskó frá Gunnari af seinni seventíssólóplötunni ( 1978 ) . - - - Airwaves segirðu ? Nei blessuð vertu ég nennti ekkert á það magnaða dót . 21.10.06 Hlerunarkjaftæði endalaust . - - - Sofnaði yfir myndinni The Constant Gardener í gær . Skilst að Ralph Fínnes hafi verið drepinn . Þar hafiði það ! - - - Stefni á að sofna yfir Syriana í kvöld . 20.10.06 Hvalakjaftæði endalaust . - - - Sá Mýrina með fína fólkinu í gær . Mýrin - - > bíó XXXHafði ekki lesið bókina en þetta hélt vel og var bara helvíti flott , þó kannski ekki endalaust æðislegt . Ég er t.d. ekki ennþá með það á hreinu hver drap Grétar og af hverju . Ingvar og Ágúst Eva eru ekki sannfærandi feðgin en annað var flott , t.d. Björn Hlynur , sem var frábær sem Sigurður Óli ( og skemmtileg týpa sá gaur ) og Atli Rafn , sem var traustur sem veiki maðurinn . Senunni stal þó Theodór Júlíusson sem Elliði , mest sannfærandi illmenni í íslenskri mynd til þessa ! Tónlistin var góð , senurnar margar æðislegar og semsé algjört möst sí myndi ég haldi . Kannski slær Mýrin aðsóknarmet Með allt á hreinu , hvað veit maður . - - - Minntu mig á það næsta þegar ég kaupi hjá KFC að mér finnast kjúklingabitarnir þar viðurstyggilegir . 15.10.06 Þetta er gott og fengið frá treehugger.com - kort sem sýnir hversu lengi jörðin væri að hreinsa sig af mannkyninu . Ef við myndum öll drepast í nútronsprengingum á morgun tæki það skitin 200.000 ár fyrir jörðina að jafna sig . Óafturkræft hvað ? Nú er svo bara að vona að trúarleg og pólitísk geðveiki aukist enn meira svo þessi vitlausa dýrategund fari að kála sér . Á þessu íslenska bloggi er að finna ýmislegt klikkelsi í amerískri politík , en þar er kannski helst að búast við heimsenda á næstunni , enda trúir helmingur þjóðarinnar að þá verði allt þrusugott , þeir fari til himna en trúlausa pakkið stikni á jörðinni í 7 ár þar til Jesús og hinir góðu trúuðu marseri niður til að dilla sér í 1000 ára ríkinu . Svaka fínt þegar svona bullandi geðveikishugmyndir grassera í hausunum á ráðamönnum , ha ? - - - Og svo kl. 14 í dag , þú mannst , Erveifs ! 14.10.06 Á morgun í tónlistarþættinum , massíf Iceland Airwaves keyrsla - gæti auðveldlega verið 12 tíma þáttur , svo mikið af stöffi . Þetta er náttúrlega algjör geðveiki og bara á fimmtudaginn gæti maður leikandi langað að vera á 4 tónleikum í einu . En það verður að niðurskera . Hér er topp 5 , beztu áhugaverðustu fimm erlendu öktin á jólum tónlistargeggjarans ( og ekki einu sinni það , það er fullt af álíka áhugaverðu stöffi þarna , t.d. allt það íslenska ) . Metric - Hand $ hake $ : Kanadískt popprokkmegamóbíl , smá Blondie , smá þyngsli , ekkert smá gott stöff . Platan í fyrra , Live it out sokkaétandi heilagafiski . Metric spila með Love is all , frábæru sænsku bandi , og rjómalengnu heimaútsæði : Lay Low , Æla , Reykjavík ! , Skátar - allt þetta á Nasa á fimmtudaginn . Datarock - Maybelline : Norskir Trabant , getum við sagt til að auðvelda greiningu . Tveir hressir í jogginggöllum , komu með plötuna Datarock í fyrra sem er á köflum stórfokkingfín . Eru á Gauknum á fimmtudagskvöld með öðrum Norsurum ( og Þýskurum ) The Whitest Boy Alive ( mínímal snurfus ) og íslensku góðgæti , Skakkamanage , My Summer as a Salvation Soldier og Eberg . Tilly & The Wall - Rainbows in the dark : Rúsínukrútt frá Nebraska . Tveir gaurar , þrjár stelpur , þar af ein sem sér um " trommuleik " með fótunum , hún sem sé steppar ( sérstakt ) . Bottoms of Barrels er plata #2 . Steppkrúttin koma fram á miklu Moshi Moshi giggi í Hafnarhúsinu á fimmtudag ásamt þrem öðrum Moshi Moshi-öktum , sem öll eru drulluspennandi : Hot club de Paris ( nýir Arctic Monkeys ? ) , Klaxons ( postpunkdiskófílingur frá London ) og Mates of State ( fínt hjónapopp frá USA ) . Eins og þetta sé ekki nóg þá verða þarna líka Mugison og Ske . Trost - Guy le superhero : Svansklappandi Berlínarstelpa með súrmeti í trogum . Fer ekki troðnar slóðir og er ekki við eina fjölina felld , passar þó eins og flís við rass og kallar ekki allt ömmu sína . Trust me heitir nýjasta platan . Trost klárar föstudagskvöldið í Þjóðleikhúskjallaranum en á undan verða m.a . Shadow Parade og Lára búin að spila á sig gat . Walter Meego - Romantic : Amerískir miðríkja Daft Punks kannski ? Allavega nokkrir náungar á uppleið og allt það . Spila á miklu maraþon hestamóti á Nasa á laugardag með New york sexítæm bandinu Brazilian Girls , Þórunni Antoníu og félögum í Fields , Hermligervli , Wulfgang , Úlpu o.fl . Sama kvöld eru svo Kaiser Chiefs í Hafnarhúsinu . KC eru líklega " stærsta " bandið á festivalinu í ár og full ástæða til að sjá þá , enda Entertainment platan þeirra ljómandi gott popp a la Blur og Madness . Til hamingju ! 12.10.06 Ég er náttúrlega glataður gaur sem fer sjaldan úr húsi eftir kl. 18 . Þannig fór ég hvorki á Gorbasjeff né Jónatan Richman , sem var að sögn þrusugóður og ég er búinn að naga á mér handarbökin síðan . Hins vegar fór ég á sérstaka SMSsýningu á myndinni um Borat og hefi þegar gefið henni fullt hús stiga á viðeigandi stað . - - - Í dag flæktist ég um með þeim mikla listamanni Baltasar Kormáki og gerði síðan grein um það ferðalag sem kemur í Fbl á morgun . Mér líst vel á Mýrina , held hún sé góð . Lufsan fór á Börn , sagði hana góða , nema hvað hún þoldi illa þessa aumingja í myndinni og langaði til að tuska þá til og koma fyrir þeim vitinu . 08.10.06 Hörmungarfréttir : Dagný Jóns að hætta í stjórnmálum ! Sjaldan hefur ein kona gert eins mikið á 4 árum . Hjúkkit að Birkir ætlar ekki að hætta líka . Gleðitíðindi : Egill byrjaður aftur og mikilfengleg viska Bjarna Harðarsonar fær nú tækifæri til að brjótast fram á ný eins og fossandi fallvatn . Feðgar sáu Önnu og skapsveiflurnar í Tjarnarbíói - ágætis 28 mínútur , flott og fínt , eins og maður segir . - - - Tónlistarþátturinn kl. 14 ( eða líklega þar um bil , þetta byrjar nú sjaldnast á mínútunni ) og nú : T 5 ! 07.10.06 Í dag er stórfengilegur dagur enda á ég afmæli , er 41. árs . Ég sendi öllum sem sendu kveðjur þar að lútandi kveðjur þar að lútandi . Fjörutíu og eins árs er náttúrlega fáránlegt sé miðað við staðla sirka 1986 , en lítið við því að gera nema stefna að hreysti Valdimars Örnólfssonar ( 74 ) eða unglambalúkki Röggu Gísla , sem er einmitt fimmtug í dag . Önnur stórmenni sem deila deginum með mér eru Randver Þorláksson , langbesti meðlimur Spaugstofunnar ( 57 ) , Skapti Ólafsson stórsöngvari ( 79 ) sem mér skilst að muni bráðum gefa út sinn fyrsta longplayer og einhver af Bakkavarabræðrunum ( sá ég í Fbl ) . Meðal erlendra stórmenna sem eiga afmæli í dag eru Vladimir Putin , Rússlandsforseti ( 54 ) , Sellóleikarinn Yo-Yo Mama ( 51 ) , Desmond Tutu þjóðhetja ( 75 ) , vísindamaðurinn Niels Bohr ( 121 ) , Kevin Godley , kenndur við 10 cc ( 61 ) , Jón Kúkar Mellukamp ( 55 ) , Toni Braxton og augnaskakkur Thom Yorke ( bæði 38 í dag ) . Sem sé : Glæsilegur hópur stórmenna sem öll eru mjög svipuð og ég sé gengið út frá fræðum stjörnuspekinga . 05.10.06 Var á Akureyri um síðustu helgi . Sá Kaktus og Bakteríus . Frekar fúlt að það skyldi aldrei koma risastór tannbursti og sópa þeim út , en litlu börnunum var skemmt . Mér var hinsvegar stórlega skemmt í Iðnaðarsafninu og sá margar gosflöskur úr grárri forneskju og stórkostlegri iðnaðarsögu Akureyrarbæjar . Hér eru þrjár tegundir af Valash og ein af Morgan's Cream Soda , sem er uppspretta gosáhuga míns . Hélt ég myndi fá nostalgíuflashback við að sjá Cream sóda flöskuna en svo var ekki . Mig rámar bara ekkert í þessa flösku og í minningunni finn ég bara bragðið . Valash-flöskunum man ég heldur ekki eftir , enda enginn áhugamaður um appelsín . Allt var þetta búið til af Sana . Hins vegar mundi ég vel eftir Lindu piparmintum : Mífa tónböndum : og Duffys buxunum : Það var mikil umræða á sínum tíma að Sambandið væri að sella-át með því að hafa svona útlensk nöfn á buxunum sínum , en svarið auðvitað var að krakkarnir vildu bara útlenskt og það þýddi ekkert að selja þeim " Góðu Gefjunarbrækurnar " . Þess má geta að mér sýnist karlfyrirsætan þarna vera strákur sem vann mér í bankanum en varð síðar einn sá fyrsti sem lést hér á landi úr alnæmi ( vonandi er ég ekki að rugla með þetta ) . En allavega , skrítið að rekast á hann þarna . - - - Vandaðan Bakþanka um sama efni má lesa hér , og sést vel á honum munurinn á bloggi og blaðagrein . 02.10.06 Ég byrja stundum að skrifa eitthvað hérna en fatta þá að gáfulegra væri að nota það í vinnunni ( Fbl ) enda ekki beint eins og gáfulegar hugmyndir leki út úr eyrunum á manni . Fbl er hvort sem er ókeypis og líklega aðeins fleiri að lesa það . Svona líður bloggið fyrir starfið . Alkunn fakta . - - - Melabúðin kl. 19 á sunnudegi er leiðinlegt pleis , sérstaklega ef maður er að panta sér franskar kartöflur . Sá að Svandís Svavarsdóttir kann táknmál , en að öðru leiti bölvað hangs . 28.09.06 Gríðarlega er skeggjaða jakkafatavélmennið sem Framsóknarflokkurinn gróf upp og dubbaði kóng misheppnað . Það eina jákvæða sem mér dettur í hug að segja um manninn er að hann er með svipaða ósjálfráðu andlitskippina og Jón Gnarr . Sif og Guðni eru sjarmatröll við hliðina á þessu . Sjitt , það er næstum að maður sakni Halldórs moðerfokking Ásgrímssonar . - - - Minni á þáttinn CSI Miami kl. 22 í kvöld ... djók . 26.09.06 Fór á fjallið Strút og þegar ég kom til baka beið mín mynd sem Pétur Magnússon hafði sent mér í rafpósti að gefa strútum í Danmörku 1997 . Pétur vissi ekkert að ég var á Strút . Kosmískt ! ( Fleiri myndir af mér að gefa dýrum frá fyrstu dögum internetsins ) 24.09.06 Hei ! Hættu að naga húsgögnin . Hér Topp Fimm ! Sykurmolarnir - Köttur : Óvæntasta kombakkband ársins ! Hér eru Molar læf á Hard rock café í RVK 21 okt 1987 . Þau voru nýbúin að fá góðar móttökur í Englandi svo loksins mætti einhver einhverja vitleysinga spila í Hlaðvarpanum en um leið og sömu vitleysingar eru búnir að fá svaka dóma í útlöndum fyllist Hard Rokk . Svona er þetta bara krakkar mínir . Hér er góð stuðútgáfa af Ketti . Johnny Triumph er með í stuðinu enda nýbúinn að syngja Luftgítar . Harpo - My teenage queen : Sænski stuðgæinn sem sló í gegn með Moviestar ( eða María eins og það hét með Deildarbungubræðurm ) hér með sallafínan glamrokkara af væntanlegri glysruslsafnplötu Kickin and stompin' : Yet more junk shop glam . Fujiya & Miyagi - Collarbone : Fujiya & Miyagi er ekki vinsælt japanskt kvennadúó heldur gríðargott tríó frá Brighton , UK . Það hefur víst gert 3 plötur en ég hef bara heyrt þá nýjustu , Transparent things , sem fer umsvifalaust í hóp 10 bestu platna ársins . Og nafnið : Miyagi was taken from the Karate Kid and Fujiya was the name of a record player , segja þeir . Spencer Dickinson - Primitive : Jon Spencer og einhverjir Dickinson bræður gerði plötu í Japan 2001 sem er nú komin út allsstaðar . Platan er kannski ekkert spes en þetta lag er allavega gríðargaman . Gamla góða töffið . Glaxo babies - Christine Keeler : Gríðargott núveif frá Bristol 1979 . Einhver af þeim var líka í The Pop Group . Eitthvað af þeim fór síðan í Maximum Joy . Eins og sést veit ég ekki mjög mikið um 1980 - Bristol senuna en maður ætti að tékka betur á þessu enda póstpönkið mikið vaxtarhormón . ( Bónus : Meira nýbylgjupönk með saxófón : Blurt - The fish needs a bike ( breskt 1984 ) og James Change & The Contortions - Designed to kill ( New York 1979 ) . - - - Sé ekki betur en KK ætli að kæra Grapewine fyrir að hafa kallað sig KKK . Um þetta grafalvarlega ( not ) mál má lesa í nýjasta tölublaði hins villta blaðs sem gerir nú alla velmeinandi borgara gráhærða með soratali um dáðustu syni landsins . Erum við að sjá fram á lokauppgjör , DV-stæl ? - - - Ég myndi kjósa Ómar á þing . Ég myndi m.a.s. styðja það að Ómar yrði einvaldur á Íslandi . Hvernig er hægt að vera ósammála Ómari Ragnarssyni ? Það er bara ekki hægt . - - - Farið var á Strút í Kaldadal í gær . Gríðarlega gott útsýni þaðan , sérstaklega á Eiríksjökul sem er alveg framan í manni í panorama með Lang - og Þórisjökul on ðe sæd . Skakklappaðist aðeins oní Surtshelli líka en fíla ekki hella . Finnst alltaf eins og það sé að fara að detta eitthvað ofan á mig og finnst myrkrið og kuldinn og innilokunin óþægileg . Hellar eru rusl ! En fjöll eru frábær ! - - - Nostalgía dagsins í boði Steins Skaptasonar : 21.09.06 Hugo Chavez er helvíti töff gaur . Já auðvitað er brennisteinslykt af Bush . Ætli Davíð Oddsson hafi fundið fýluna ? - - - Ægilegur svíðingsskapur er þetta að reka gamla bassaleikarann í Þeyr úr organistastóli . Kombakk kannski ? - - - Cliff Richards í Höllinni ! Ég mæti . Eða ekki . - - - Bara svo það sé á hreinu : Nei , ég hef akkúrat engan áhuga á sprengiefni . 20.09.06 Þrátt fyrir svaðilfarir mínar í Viðey síðast sé ég ekki betur en ég verði að fara enn einu sinni út í eyjuna ljótu þann 9. okt til að sjá Yoko Ono halda á skóflu . Fer náttúrlega sem virtur blaðamaður . Vonandi verður Sean með því þá get ég sleikt mér upp við hann og sagst vera eini maður á landinu sem fílaði plötuna hans Into the sun ( sem er reyndar alveg satt ) . - - - Fólk hefur spurt mig hvort ég sé orðinn nasisti vegna hakakrossins hérna til hliðanna . Svo er ekki enda er blessuð svastikan eldgömul úr heiðni eða eitthvað . Þar fyrir utan er þetta munnur ákveðins aðila sem gefur öllu saman dýpri og óvæntari merkingu . Segi ekki meira en rétt svar fer í pott sem fer í annan pott sem fer kannski í einhvern pott sem Rás 2 er örugglega með um þessar mundir enda fáir með eins marga potta í gangi og Rás 2. 18.09.06 Sykurmolarnir kombakk 17. nóv nk . Detta mér nú allir dauðar lýs úr höfði ( hvaða viðbjóðs samlíking er það eiginlega ? Er hún upprunin á 19. öld ? ) . - - - Það er rugl ! Íslam eru ekkert ómannúðleg trúarbrögð , sagði maðurinn og skaut nunnu í barnaskóla í bakið . Nema það sé bara enn ein anti-araba lygaþvælan frá gyðingum ? Annars liggur það í augum uppi að umskornir eru uppspretta alls pirrings í heiminum í dag . Hvaða lið er umskorið ? Gyðingar , arabar og Bandaríkjamenn . Og á hverjum er mest vesen ? Gó figjör , eins og kerlingin sagði . 17.09.06 Að hugsa sér : Topp fimm ! - Vísitölufjölskyldan : Eina íslenska Syd Barrett kóverið kom út hjá SG árið 1969 á þessari EP plötu Facon frá Bíldudal . Ég er frjáls sló í gegn en fáir hafa heyrt " Vísitölufjölskylduna " með íslenskum texta Péturs Bjarnasonar bassaleikara sveitarinnar . Jón Kr. rekur nú Melódíur minninganna , poppmynjasafn á Bíldudal . ( Bónus : Pink Floyd - The Gnome , orginallinn af fyrstu LP Pink Floyd )